**Информация за приетите и неприети забележки от РИОСВ и БД, съгласно чл. 10, ал.1 от Наредбата за условията и реда за издаване на комплексни разрешителни по проект на комплексно разрешително на „Делтън“ ООД, гр. Пловдив, площадка гр. Съединение**

|  |  |  |
| --- | --- | --- |
| **Становище от отдел** | **Изпратено за становище** | **Получено становище** |
| БД „Източнобеломорски район“ | 21.07.2023 г.  **Срок: 28.07.2022г.** | писмо вх. № 7142/27.07.2023 г. |
| Дирекция „МООС“ | e-mail от 28.07.2023 г. |
| РИОСВ - Пловдив | писмо вх. № 7168/28.07.2023 г. |

|  |  |  |  |
| --- | --- | --- | --- |
| **Становище** | **Да/Не** | **Отдел** | **Обосновка** |
| **Общи** | | | |
| Да се поставят нови условия, касаещи производството на ферментационен продукт (течна и твърда ферментационна фракция), който следва да отговаря на изискванията на Приложение № 3 към чл. 17, ал. 1, т. 3 на *Наредбата за разделно събиране на биоотпадъци и третиране на биоразградимите отпадъци*. | **ДА** | **РИОСВ** | Добавено е ново **Условие 4.1.1.** |
| **Условие № 2** | | | |
| За целите на контрола в Условие № 2 следва да бъдат изброени всички съоръжения, които са непосредствено свързани с инсталацията – анаеробна ферментация с капацитет над 100 t/денонощие, а именно:   * 3 броя силажни ями за съхранение на биомаса и биоотпадъци, от които 2 бр. за съхранение на биомаса и 1 бр. за съхранение на биоотпадъци; * Сепаратор за разделяне на ферментационния продукт на твърда и течна фракция; * 2 броя лагуни, всяка по 7000 t за съхранение на течен ферментационен продукт; * Площадка за съхранение на твърда ферментационна фракция с капацитет 1000 t. | **НЕ** | **РИОСВ** | Съгласно *Методика за минималните изисквания към вида, мястото и*  *съдържанието на условията в комплексните разрешителни* към всяка от изброените инсталации в Условие № 2, попадащи в обхвата на Приложение № 4 се изброяват всички съоръжения в нея, по отношение на които са поставени условия в комплексното разрешително. Изключения правят складове, резервоари и пречиствателни съоръжения, които се разрешават в съответните раздели на комплексното разрешително.  Предвид горното, същите не следва да се описват като съоръжения в Условие № 2 от КР. |
| **Условие № 6** | | | |
| Да се постави определение за ферментационен продукт, съгласно *Наредбата за разделно събиране на биоотпадъци и третиране на биоразградимите отпадъци*. | **ДА** | **РИОСВ** | Добавено е ново **Условие 6.11.1.** |
| **Условие № 8.3.** | | | |
| Условието следва да се коригира, На площадката се използват суровини и спомагателни материали, а не спомагателни материали и горива. | **ДА** | **РИОСВ** | Наименованието на **Условие 8.3.** е коригирано, като е съобразено с *Методика за минималните изисквания към вида, мястото и*  *съдържанието на условията в комплексните разрешителни.* |
| Също така в текста под Таблица 8.3.1.1. е допусната грешка. Определението за биомаса е в Условие 6.11, а не в Условие 6.12. | **ДА** | **РИОСВ** | Препратката е коригирана. |
| **Условие № 10** | | | |
| В представен проект на Техническа оценка, цитираните на стр. 22 приложения не са представени в БД на етап проверка на съдържанието и формата на заявление за издаване на КР, а именно:   * Графично приложение Г 12; * Текстово приложение Т 19.   Приложенията да се представят в БД. | **-** | **БД** | Цитираните приложения не са представени в БД с първото заявление за издаване на КР, тъй като същите не са били част от него.  Приложенията са представени заедно с допълненото заявление, като цялата информация е изпратена на електронен носител на БД с писмо изх. № КР-1467/10.05.2023 г. |
| Условие 3.1. В срок до един месец от влизане в сила на настоящото разрешително, притежателят му да изготви и представи за съгласуване в БД ИБР и ИАОС, по реда на Условие 6.10., план за мониторинг на подземните води, съобразен с условията на настоящото комплексно разрешително. | **Не** | **МООС** | Съществуващия сондажен кладенец е разположен в началото на площадката по посока на естествения оток на подземните води. В тази връзка поставянето на условия в КР за провеждането на собствен мониторинг на подземни води в съществуващото на площадката съоръжения **е необосновано**.  Към заявлението за издаване на КР  операторът е представил информация за проучване на състоянието на подземните води, взети от водовземно съоръжение, разположено на съседна площадка на друг оператор, отстояща южно от площадката на „Делтън“ ООД – по посоката на естествения оток на водите. За нуждите на представената от оператора оценка са изискани протоколи от проведен собствен мониторинг на подземни води от водовземното съоръжение на съседния оператор. От протоколите от анализ на подземните води от съседния оператор, извършени през 2020г. и 2022г. (за 2021г. този оператор не е провеждал СПИ) е видно, че всички замърсители, които биха били представителни за дейността на „ДЕЛТЪН“ ООД са под установените норми за качество.  Предвид горното в настоящия проект на КР не са поставени изисквания за провеждане на собствен мониторинг на подземни води, но ще бъдат поставени изисквания за мониторинг на почви. |
| Условие 13.3.1.1. В срок до един месец от съгласуването на плана по Условие 3.1, притежателят на настоящото разрешително да определи базовото състояние на подземните води по показателите, посочени в Таблица 13.3.2. Определеното базово състояние да се докладва като част от ГДОС.  Таблица 13.3.2.   |  |  | | --- | --- | | **Показател** | **Честота на мониторинг** | | Водно ниво | Четири пъти годишно | | Електропроводимост | Веднъж годишно | | Активна реакция | Веднъж годишно | | Концентрация на разтворен кислород | Веднъж годишно | | Амониев йон | Веднъж годишно | | **Перманганатна окисляемост \*** | Веднъж годишно | | Нитрати | Веднъж годишно | | Хлориди | Веднъж годишно | | Сулфати | Веднъж годишно | | Фосфати | Веднъж годишно | | Калций | Веднъж годишно | | Магнезий | Веднъж годишно |   **\* Перманганатна окисляемост** – предлагаме да се включи като допълнителен показател във връзка с инсталациите, обхванати от това разрешително |  | **МООС** | Виж горната обосновка |
| Условие 13.3.2. Притежателят на настоящото разрешително да извършва собствен мониторинг на състоянието на подземните води в кладенеца с разрешително за водовземане на територията на площадка по показателите, посочени в Таблица 13.3.2. Пробовземането и анализите да се извършват от акредитирани лаборатории. | **Не** | **МООС** | Виж горната обосновка |